ddrg/super_eurlex huggingface dataset:
(6)

Der forventes en yderligere forværring af den samlede saldo i 2010, til dels som følge af de automatiske stabilisatorer, men hovedsagelig som følge af endnu en planlagt engangsoverførsel af kapital til husholdningerne som led i 2007-reformen af pensionsbeskatningen. Programmet tager sigte på fortsat at nå den mellemfristede målsætning om strukturelle overskud, dvs. konjunkturkorrigerede eksklusive engangsforanstaltninger og andre midlertidige foranstaltninger, på mellem 0,75 og 1,75 % af BNP indtil 2010. Efter 2010 reviderer Danmark sin mellemfristede målsætning i nedadgående retning til en strukturel saldo som et minimum, som det planlægger fortsat at nå indtil 2015. Den mellemfristede målsætning overholder minimumskravet om et underskud på omkring 0,5 % af BNP og afspejler i tilstrækkelig grad gældskvoten og den gennemsnitlige potentielle vækst på lang sigt. Det nye mål vurderes derfor at være passende og i overensstemmelse med stabilitets- og vækstpagten. Det fremskrives i programmet, at den offentlige saldo igen vil udvise et mindre overskud i 2011. Dette afhænger i høj grad af de tekniske antagelser om, at outputgabet og ledighedsgabet lukkes i 2012 og derved resulterer i en konjunkturbestemt indtægtsstigning. Målene er baseret på et scenario, hvor der kræves uspecificerede strukturreformforanstaltninger for at forbedre den offentlige saldo permanent med 0,7 % af BNP hen imod 2015 for at sikre finanspolitisk holdbarhed ifølge den nationale metode. Igennem programperioden forventes det strukturelle overskud, beregnet i henhold til den i fællesskab aftalte metode, at falde med ca. 3,5 procentpoint af BNP, men at holde sig på den positive side. Foruden de finansielle stabilitetsforanstaltninger, der blev truffet i efteråret 2008, og som er nærmere beskrevet i opdateringen, medfører kreditpakken af 18. januar 2009 midlertidige indskud af hybrid kapital på op til 100 mia. DKK (5,5 % af BNP) fra midten af 2009, hvilket vil have en omgående indvirkning på gældsudviklingen i opdateringen og en potentiel indvirkning på den offentlige saldo i programperioden.
(2)

Estlands økonomi er i øjeblikket ramt af et alvorligt tilbageslag. I løbet af 2008 bidrog adskillige eksterne faktorer, herunder især forværringen af den globale finanskrise og svigtende eksterne efterspørgsel, til at rette op på eksterne og interne ubalancer, men øgede samtidig til den igangværende tilpasning af den indenlandske efterspørgsel og forstærkede den økonomiske afmatning. Lønstigninger, der langt oversteg væksten i produktiviteten, også i den offentlige sektor, medvirkede til tabet af omkostningskonkurrenceevne i de foregående år med høj vækst, og arbejdsmarkedets tilpasning til nedgangen skete med forsinkelse. Løntilbageholdenhed synes dog at have vundet indpas siden udgangen af 2008. Inden for rammerne af landets currency board-arrangement blev de monetære vilkår og kreditvilkårene skærpet i 2008 som følge af en forværring af landets risikoprofil og et fortsat fald i den reale effektive valutakurs. De offentlige finansier er blevet forværret markant efter seks år med nominelle overskud, og underskuddet for 2008 forventes at ligge på omkring 2 % af BNP med udsigt til en yderligere forværring i 2009 og 2010. På grund af de justeringsbehov, som skyldes landets ubalancer, vil myndighederne indlede en finanspolitisk konsolidering for at begrænse den finanspolitiske forværring, lette justeringsprocessen og medvirke til at fastholde markedets tillid.
(2)

Cypern har oplevet en stærk økonomisk vækst på ca. 4 % i gennemsnit i de seneste år i en situation med næsten fuld beskæftigelse og lav inflation. Ifølge Kommissionens foreløbige prognose fra januar 2009 faldt væksten i BNP en smule til 3,7 % i 2008. Under påvirkning af en faldende ekstern efterspørgsel forventes BNP-væksten at aftage til lige over 1 % i 2009 og at forblive positiv, men under potentialet i 2010. Siden slutningen af 2008 har de cypriotiske myndigheder vedtaget forskellige finanspolitiske foranstaltninger til stimulering af den økonomiske aktivitet svarende til ca. 1,5 % af BNP i 2009 i overensstemmelse med den europæiske økonomiske genopretningsplan. Foruden disse diskretionære foranstaltninger vil opbremsningen sammen med et vækstmønster, der giver lavere skatteindtægter, udsætte de offentlige finanser for et pres. Cypern står også over for en stor nettolåntagning over for resten af verden, hvilket ikke blot afspejler den lave nettoopsparing i den private sektor, men også en forværring af statens nettostilling. Cypern står således over for den udfordring at skulle styrke væksten i en situation, hvor den globale økonomi er ramt af en alvorlig og langvarig nedgang, samtidig med at landet skal tackle de eksisterende makroøkonomiske ubalancer ved at fastholde en forsigtig finanspolitik. På lang sigt står landet over for behovet for at styrke holdbarheden af de offentlige finanser på baggrund af befolkningens aldring.
4.

Skulle der ske uforudsete udslip af radioaktive stoffer som følge af en ulykke af den type og størrelse, som behandles i de oprindelige almindelige oplysninger, vil den påtænkte ændring af brændselshåndteringssystemet ikke give anledning til nogen sundhedsmæssigt betydelig virkning for befolkningen i en anden medlemsstat. Skulle der ske mere alvorlige uheld, kan befolkningen modtage så store doser, at det bliver nødvendigt for de ansvarlige myndigheder at iværksætte modforholdsregler. Da Belgien er så tæt på, er det nødvendigt, at de Belgiske myndigheder modtager de specifikke data, ud fra hvilke befolkningen kan informeres og beskyttes, lige så hurtigt og lige så detaljeret som de franske myndigheder. Kommissionen bemærker, at de Franske og Belgiske myndigheder har underskrevet en anlægsspecifik samarbejdsaftale vedrørende ulykker og hændelser den 8. september 1998, og at de således lever op til henstillingen herom i Kommissionens oprindelige udtalelse fra 1994.
DA Den Europæiske Unions Tidende C 241/1

UDTALELSE FRA KOMMISSIONEN

af 7. oktober 2009

i henhold til artikel 7 i Rådets direktiv 89/686/EØF, for så vidt angår et forbud udstedt af de polske myndigheder mod følgende typer personlige flydeanordninger (flydeveste): Prolimit Floating Vest Standard Waist, Prolimit Floating Jacket Waist FR og Prolimit Floating Jacket Waist STD

(EØS-relevant tekst)

2009/C 241/01

1. De polske myndigheders anmeldelse

I artikel 7, stk. 1, i direktiv 89/686/EØF om indbyrdes tilnærmelse af medlemsstaternes lovgivninger om personlige værnemidler er det fastsat, at en medlemsstat, som konstaterer, at personlige værnemidler med CE-mærke, der anvendes efter deres formål, kan frembyde en sikkerhedsrisiko for personer, husdyr og ejendom, træffer de nødvendige foranstaltninger til at trække disse personlige værnemidler tilbage fra markedet, forbyde markedsføring eller begrænse den frie omsætning af dem.

I henhold til direktivets artikel 7, stk. 2, skal Kommissionen efter at have holdt samråd med de berørte parter tage stilling til, om den finder den pågældende foranstaltning berettiget eller ej. Hvis foranstaltningen anses for at være berettiget, skal Kommissionen give medlemsstaterne underretning herom, således at de kan gennemføre alle nødvendige foranstaltninger i forbindelse med det pågældende værnemiddel, jf. bestemmelserne i artikel 2, stk. 1.

Den 9. juli 2008 underrettede de polske myndigheder Europa-Kommissionen om en foranstaltning, der forbyder markedsføring af følgende personlige flydeanordninger (flydeveste): Prolimit Floating Vest Standard Waist, Prolimit Floating Jacket Waist FR og Prolimit Floating Jacket Waist STD, fremstillet af Kubus Sports B.V., Amsterdamsestraatweg 19, 1411 AW Naarden, Nederlandene.

2. Begrundelse for foranstaltningen

De polske myndigheder anførte, at de pågældende personlige flydeanordninger (flydeveste) ikke havde gennemgået EF-typeafprøvningsproceduren og ikke var udstyret med en EF-overensstemmelseserklæring, jf. artikel 12 og 10 i direktivet.

Endvidere var der ingen brugsanvisning, eller den var mangelfuld.

De polske myndigheder konstaterede, at fabrikanten ikke havde bragt produktet i overensstemmelse med bestemmelserne, da denne blev bedt om at gøre det, jf. direktivets artikel 13, stk. 4.

3. Kommissionens udtalelse

Fabrikanten blev i Kommissionens brev af 11. marts 2009 opfordret til at fremsende sine bemærkninger til Kommissionen vedrørende den foranstaltning, som de polske myndigheder har truffet. Der er til dato ikke modtaget noget svar.

På baggrund af den tilgængelige dokumentation er Kommissionen af den opfattelse, at de polske myndigheder har påvist, at følgende typer personlige flydeanordninger (flydeveste): Prolimit Floating Vest Standard Waist, Prolimit Floating Jacket Waist FR og Prolimit Floating Jacket Waist STD ikke opfylder kravene i direktiv 89/686/EØF.

Efter at have fulgt den foreskrevne procedure er Kommissionen således af den opfattelse, at de polske myndigheders forbud er berettiget.
(2)

Kommissionen henstillede desuden, at medlemsstaterne træffer alle foranstaltninger, der er nødvendige for at garantere sikkerheden på de skibe, der fører deres flag, og hvor de omhandlede ventiler er monteret, herunder mindst følgende: a) undersøger alle episoder, der kan tyde på fejlfunktion, især hamren og trykstød under lastning og losning, og b) sikrer, at ingen af de skibe, hvor de omhandlede ventiler er monteret, godkendes til laster med en MESG-værdi på mindre end 0,9 mm.
DA Den Europæiske Unions Tidende C 208/1

UDTALELSE FRA KOMMISSIONEN

af 2. september 2009

om planen for bortskaffelse af radioaktivt affald fra det nationale depot for radioaktivt affald, der er beliggende i Bátaapáti i Ungarn, i henhold til artikel 37 i Euratom-traktaten

(kun den ungarske udgave er autentisk)

2009/C 208/01

Den 10. marts 2008 modtog Europa-Kommissionen i overensstemmelse med Euratom-traktatens artikel 37 fra den ungarske regering de generelle oplysninger om planen om bortskaffelse af radioaktivt affald fra det nationale depot for radioaktivt affald i Bátaapáti.

For at have de fuldstændige oplysninger anmodede Kommissionen den 10. juli 2008 og den 24. november 2008 om yderligere oplysninger, som blev fremsendt af den ungarske regering den 2. september 2008, den 19. november 2008 og den 30. marts 2009.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1) Afstanden mellem depotet og det nærmeste byområde i en anden medlemsstat er 131 km for Rumænien, 165 km for Slovenien, 172 km for Slovakiet og 186 km for Østrig.

2) I depotets driftsperiode: — Under normal drift giver flydende og luftformige radioaktive udledninger ikke anledning til nogen sundhedsmæssigt betydelig udsættelse af befolkningen i en anden medlemsstat. — Det radioaktive faste affald, der fremstilles på stedet, vil blive bortskaffet i undergrunden. — Skulle der ske utilsigtet udledning af radioaktivt stoffer som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

3) Efter depotets driftsperiode: — Både de påtænkte foranstaltninger for endelig lukning af depotet og stedets naturlige karakteristikker, som de er beskrevet i de almindelige oplysninger, giver anledning til at tro, at konklusionerne i punkt 2 vil forblive gyldige på lang sigt.

Kommissionen konkluderer, at iværksættelsen af planen for bortskaffelse af radioaktivt affald, uanset form, fra det nationale depot for radioaktivt affald i Bátaapáti i Ungarn ikke — hverken under normal drift, efter endelig lukning eller i tilfælde af en ulykke af den art og det omfang, der er beskrevet i de generelle oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
Programmets mellemfristede strategi består i at reducere det offentlige underskud ved en tilpasning i især den første del af programperioden fra lidt over 5 % af BNP i 2009 til 3,4 % af BNP i 2011. Det primære underskud forventes forbedret lidt hurtigere på grund af den forventede stigning i rentebyrden. I programmet bekræftes det, at den mellemfristede målsætning for Sloveniens budgetstilling er et strukturelt underskud på 1 % af BNP, men selv om der forventes fremskridt hen imod denne målsætning fra og med 2010, forudses det ikke i programmet, at den vil blive opfyldt i programperioden. I overensstemmelse med målet om at afvikle den finanspolitiske stimulering i takt med den økonomiske genopretning og senest i 2011 gælder den påtænkte konsolidering overvejende udgiftssiden og vil først og fremmest blive gennemført ved en reduktion af subsidier svarende til 1 procentpoint af BNP mellem 2009 og 2011. Løntilskudsordningen skal efter planen udfases i 2010, og de øvrige stimulerende foranstaltninger på udgiftssiden i 2011. Den forventede stigning i rentebyrden med 0,25 procentpoint af BNP i programperioden opvejes stort set af et fald i aflønningen af ansatte opgjort som andel af BNP. Udgifterne til sociale overførsler skal efter planen fastfryses indtil udgangen af 2010 (på niveauet for første halvdel af 2009).

Indtægterne forventes at stige med 0,5 procentpoint af BNP i 2010. Den offentlige bruttogældskvote, der anslås til 22,8 % af BNP i 2008, forventes at stige med 13,5 procentpoint i programperioden. Mere end halvdelen af stigningen i gældskvoten skyldes den store stigning i det primære underskud, men sneboldeffekten og en betydelig stock-flow-tilpasning i 2009 som følge af rekapitaliseringer og likviditetstransaktioner til støtte for den finansielle sektor bidrager også til stigningen.
DA Den Europæiske Unions Tidende C 154/1

UDTALELSE FRA KOMMISSIONEN

af 6. juni 2009

om planen for bortskaffelse af radioaktivt affald, der fremkommer ved demonteringen af kernekraftværket José Cabrera i Spanien, i henhold til artikel 37 i Euratom-traktaten

(Kun den spanske udgave er autentisk)

2009/C 154/01

Den 24. november 2008 modtog Europa-Kommissionen i overensstemmelse med Euratom-traktatens artikel 37 fra den spanske regering generelle oplysninger om planen for bortskaffelse af radioaktivt affald, der fremkommer ved demonteringen af kernekraftværket José Cabrera.

På grundlag af disse oplysninger og yderligere oplysninger, som Kommissionen anmodede om den 6. februar 2009, og som de spanske myndigheder gav den 23. marts 2009, samt den derpå følgende høring af ekspertgruppen har Kommissionen udarbejdet følgende udtalelse:

1) Afstanden mellem kraftværket og den nærmeste grænse til en anden medlemsstat, i dette tilfælde Portugal, er 315 km. Frankrig er næstnærmeste medlemsstat i en afstand af 320 km.

2) Under normale demonteringsaktiviteter giver flydende og luftformige udledninger ikke anledning til nogen sundhedsmæssigt betydende eksponering af befolkningen i en anden medlemsstat.

3) Bestrålede brændselselementer og fast radioaktivt affald, der ikke kan bortskaffes på det nationale lageranlæg El Cabril for lav- og mellemaktivt affald, vil blive midlertidigt lagret i en til formålet opført bygning til tør oplagring indtil ibrugtagning af en planlagt bygning til langsigtet deponering. Ikke-radioaktivt fast affald eller restaffald, der er undtaget fra lovpligtig kontrol, vil blive bortskaffet som konventionelt affald eller til genbrug eller genvinding i overensstemmelse med kriterierne i de grundlæggende sikkerhedsnormer (direktiv 96/29/Euratom).

4) Skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de generelle oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer, at iværksættelsen af planen for bortskaffelse af radioaktivt affald, uanset form, fra kernekraftværket José Cabrera i Spanien ikke — hverken under normal drift eller i tilfælde af en ulykke af den art og det omfang, der er beskrevet i de generelle oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
4.

Ikke-radioaktivt fast affald eller restaffald, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Kommissionen opfordrer de slovakiske myndigheder til på baggrund af Fællesskabets retningslinjer at efterkontrollere aktivitetsniveauet for frigivelse af materiale til miljøet, så det sikres, at de kriterier for undtagelse, som er fastlagt i direktiv 96/29/Euratom, er overholdt.
DA Den Europæiske Unions Tidende C 275/1

UDTALELSE FRA KOMMISSIONEN

af 10. november 2009

om planen for bortskaffelse af radioaktivt affald, der opstår som følge af en ændring på kernekraftværket Obrigheim KWO i Tyskland, i henhold til artikel 37 i Euratomtraktaten

(Kun den tyske udgave er autentisk)

2009/C 275/01

Den 28. maj 2009 modtog Europa-Kommissionen i overensstemmelse med Euratomtraktatens artikel 37 fra den tyske regering generelle oplysninger om planen for bortskaffelse af radioaktivt affald, der opstår som følge af en ændring på kernekraftværket Obrigheim KWO.

På grundlag af disse oplysninger har Kommissionen fundet, at den pågældende plan udgør en ændring af en eksisterende plan, som Kommissionen allerede har udtalt sig om den 21. juni 2007. Kommissionen har endvidere taget i betragtning, at det midlertidige deponeringsanlæg for bestrålet brændsel, der opstår som følge af denne ændring, er udformet med henblik på at kunne fungere i op til 40 år og vil fortsat kunne være i drift, efter at det eksisterende anlæg er nedlukket og demonteret. Efter høring af ekspertgruppen udtaler Kommissionen følgende:

1. Den planlagte ændring forudsætter ikke ændring af de i forvejen tilladte grænser for udledning af gasser og væsker.

2. Den planlagte ændring har ingen konsekvenser for fast radioaktivt affald, der opstår som følge af nedlukning af kernekraftværket.

3. Den planlagte ændring har ingen konsekvenser for uforudset udledning af radioaktive stoffer forårsaget af en ulykke af den art og det omfang, der er beskrevet i de generelle oplysninger i den eksisterende plan.

Kommissionen konkluderer, at iværksættelsen af planen for bortskaffelse af radioaktivt affald, der opstår som følge af en ændring på kernekraftværket Obrigheim KWO i Forbundsrepublikken Tyskland, ikke — hverken under normal drift eller i tilfælde af en ulykke af det omfang, der er beskrevet i de generelle oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 275/2

UDTALELSE FRA KOMMISSIONEN

af 12. november 2009

om planen for bortskaffelse af radioaktivt affald, der fremkommer ved demonteringen af kernekraftværket Chooz-A i Frankrig, i henhold til artikel 37 i Euratom-traktaten

(kun den franske udgave er autentisk)

2009/C 275/02

Den 5. juni 2009 modtog Europa-Kommissionen i overensstemmelse med Euratom-traktatens artikel 37 fra den franske regering generelle oplysninger om planen for bortskaffelse af radioaktivt affald, der fremkommer ved demonteringen af kernekraftværket Chooz-A.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1. Afstanden mellem kraftværket og den nærmeste grænse til en anden medlemsstat, i dette tilfælde Belgien, er 3 km. Luxembourg er den næstnærmeste medlemsstat i en afstand af 70 km. Afstanden til Tyskland og Holland er henholdsvis 95 km og 97 km.

2. Under normale demonteringsaktiviteter giver flydende og luftformige udledninger ikke anledning til nogen sundhedsmæssigt betydende eksponering af befolkningen i en anden medlemsstat.

3. Fast radioaktivt affald lagres midlertidigt på stedet, før det overføres til godkendte behandlings- eller bortskaffelsesanlæg i Frankrig. Der er ingen planer om at føre radioaktivt affald ud af Frankrig.

4. Skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de generelle oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer, at iværksættelsen af planen for bortskaffelse af radioaktivt affald, uanset form, fra kernekraftværket Chooz-A i Frankrig ikke — hverken under normal drift eller i tilfælde af en ulykke af den art og det omfang, der er beskrevet i de generelle oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
I det opdaterede konvergensprogram er målet et underskud på 5,1 % af BNP i 2009. Budgettet for 2009, der blev vedtaget i februar 2009, indeholder en række foranstaltninger med det formål at nedbringe underskuddet, herunder ansættelsesstop og nedbringelse af bonusordninger i den offentlige sektor, nedskæring af udgifterne til varer, tjenesteydelser og subsidier, en stigning i pensionsbidragssatsen på 3,3 procentpoint og en fremrykning af tidsplanen for at øge punktafgifterne. I den budgetændring, der blev godkendt i april 2009, har regeringen vedtaget udgiftsdrevne finanspolitiske tilpasningsforanstaltninger, herunder yderligere nedskæringer i de offentlige lønninger, udgifterne til varer og tjenesteydelser, visse kapitaludgifter og subsidier. På indtægtssiden er målet med det ændrede budget for 2009 at afskaffe visse skattefradrag og -lettelser (navnlig for firmabiler og afskrivning af omvurderede aktiver).

På den anden side planlægger regeringen væsentligt højere offentlige udgifter i 2009 end i 2008 også som et middel til at støtte den økonomiske genopretning. Endvidere er der ud fra behovet for finanspolitisk konsolidering kun blevet vedtaget begrænsede finanspolitiske incitamenter (på omkring 0,75 % af BNP) med det formål at støtte erhvervslivet og arbejdsmarkedet samt bidrage til husholdningernes indkomster. Den overordnede finanspolitiske linje i 2009 målt ud fra reduktionen af den strukturelle saldo på næsten 3 % af BNP og genberegnet af Kommissionens tjenestegrene i henhold til den i fællesskab aftalte metode (konjunkturkorrigeret, ekskl. engangsforanstaltninger og andre midlertidige foranstaltninger), skønnes at blive særdeles restriktiv.
I det makroøkonomiske scenario, som programmet er baseret på, forventes det, at den reale BNP-vækst vil falde fra 6,4 % i 2008 til 2,4 % i 2009, inden den igen gradvist stiger til 4,5 % i 2011. Vurderet på baggrund af det skønsmæssigt fastsatte BNP for første kvartal i 2009, som viser en nedgang på 5,6 % på årsbasis, forekommer dette scenario at være baseret på klart optimistiske vækstantagelser (2). Kommissionens tjenestegrene forventer en nedgang på 2,6 % i 2009 og en lille stigning på 0,7 % i 2010. I betragtning af den hurtige forværring af de økonomiske udsigter for Slovakiets vigtigste handelspartnere inden for de seneste måneder forventes eksporten at falde meget mere markant og rette sig op i mindre grad end antaget i programmet. Desuden er økonomiens genopretning i 2010 baseret på den antagelse, at den potentielle vækst ikke vil blive påvirket af den nuværende afmatning, hvilket må antages at være usandsynligt i betragtning af den forventede reduktion i faste investeringer.

Ifølge programmet forventes der et fald i inflationen i 2009 til 2,2 % og en efterfølgende stigning i 2010 og 2011 til henholdsvis 3,6 % og 4,1 %. Disse skøn anses for at være realistiske, men er ikke helt i overensstemmelse med de højere vækstantagelser for 2009, der er fastsat i programmet.